বাংলা টাইপফেস ডিজাইন সংস্থা

বাংলা টাইফেস ডিজাইন সংস্থা বা বাংলা ফন্ট ফাউন্ড্রী হলো এমন কিছু কোম্পানি বা উদ্যোগ যা বাংলা হরফের নান্দনিকতা বাড়াতে বাংলা লিপির ডিজিটাল ফন্ট ডিজাইন, উন্নয়ন এবং বিতরণ করে থাকে। শিল্পের আদি যুগে টাইপ ফাউন্ড্রি বলতে সিসার টাইপ তৈরির কারখানাকে বুঝানো হতো। কিন্তু বর্তমানে এটি দ্বারা মূলত সফটওয়্যার ভিত্তিক ফন্ট তৈরির প্রক্রিয়াকে নির্দেশ করা হয়। 

ইতিহাস
বাংলা মুদ্রণের ইতিহাস শুরু হয়েছিল পঞ্চানন কর্মকার ও চার্লস উইকিন্সের হাত ধরে। তবে ডিজিটাল যুগে বাংলা ফন্টের বিপ্লব ঘটে মূলত আশির দশকে। আনন্দবাজার পত্রিকা গোষ্ঠী এবং পরবর্তীকালে বিজয় সফটওয়্যারের দ্বারা বাংলা টাইপোগ্রাফি মানুষের হাতের নাগালে আসতে শুরু করে। তবে তখন পর্যন্ত এ ফন্টগুলো ছিল শুধু কিছু নির্দিষ্ট সফটওয়্যার ভিত্তিক।

ডিজিটালে মাইলফলক 

একাবিংশ শতাব্দীর শুরুতে ইউনিকোড (Unicode) কনসোর্টিয়াম স্ট্যান্ডার্ড মেনে বাংলা ফন্ট তৈরি শুরু করা হয়। এর মাধ্যমে এ শিল্পে গতি সঞ্চার হয়। ফলস্বরূপ অপারেটিং সিস্টেম এবং ওয়েব ব্রাউজারে বাংলা প্রদর্শন সহজ হয়। পরবর্তীতে ওমিক্রন ল্যাব এর অভ্র কীবোর্ড এবং এর সাথে সরবরাহকৃত ফন্টগুলো এ ধারা বদলে দেয় 
বিখ্যাত ফন্ট ফাউন্ড্রীসমূহ
বর্তমানে বাণিজ্যিক এবং মুক্ত, উভয় ধারার বেশ কিছু ফাইন্ড্রি বাংলা ফন্ট নিয়ে কাজ করছে। 

এর মধ্যে মুক্ত উদ্যোগ ধারার কিছু ফাউন্ড্রী হলো 

১। ওমিক্রন ল্যাব। 

২। একুশে। 

৩। অক্ষর ৫২

৪। বাংলার ফন্ট

অপরদিকে বাণিজ্যিক ধারার বিশেষ কিছু ফাউন্ড্রী হলো :

১। বেঙ্গল ফন্টস 

২। ফন্টবিডি ও শরীফ আর্ট

৩। লিপিঘর 

৪। ফন্টলিপি 

৫। লিপিকলা

৬। বঙ্গলিপি

৭। ঢাকা টাইপ (টাইপোবাজ)

৮। বাংলা ফন্ট ফাউন্ড্রী 

৯। মাত্রা ইত্যাদি। এছাড়াও গুগল ফন্টসও বিশেষ কিছু বাংলা ফন্ট প্রকাশ করেছে।

আরও দেখুন 

তথ্যসূত্র